לורנס אוליבייה

לורנס קר אוליבייה (באנגלית: Laurence Kerr Olivier; 22 במאי 1907 – 11 ביולי 1989) היה שחקן קולנוע ותיאטרון אנגלי. נחשב לאחד מגדולי השחקנים במאה ה-20. על תפקידיו בקולנוע ובטלוויזיה זכה בפרס אוסקר, בשלושה פרסי גלובוס הזהב, בשלושה פרסי באפט"א לקולנוע ובחמישה פרסי אמי. פרס אוליבייה, המחולק מדי שנה על ידי אגודת התיאטרון בלונדון, נקרא על שמו החל משנת 1984.

 ביוגרפיה 
אוליבייה נולד בעיר דורקינג במחוז סארי שבאנגליה. אבות משפחתו היו הוגנוטים שנמלטו מצרפת ב-1685, לאחר צו פונטנבלו. אביו הכומר החליט שבנו יהיה שחקן, ואוליבייה למד בבית ספר למשחק Central School of Speech Training and Dramatic Art.

נשא לאישה את ג'יל אסמונד ב-1930. לזוג נולד בן אחד. ב-1938 ניהל רומן סוער עם השחקנית ויוויאן לי, שהייתה נשואה אף היא. בעקבות הרומן התגרש, וב-1940 נישא ללי. נישואים אלו התפרקו ב-1960, ושנה אחר כך התחתן עם ג'ואן פלורייט, לה היה נשוי עד מותו.

ב-1947 קיבל אוליבייה תואר אבירות Knight Bachelor, ב-1970 קיבל תואר אצולה Baron Olivier, of Brighton in the County of Sussex, וב-1981 את עיטור מסדר ההצטיינות (Order of Merit).

אוליבייה מת מאי ספיקת כליות בגיל 82, ונקבר בפינת המשוררים במנזר וסטמינסטר, לונדון.

 תיאטרון 
התפרסם ב-1930 כששיחק במחזה של נואל קאוורד "חיים פרטיים" וחיזק את מעמדו ב-1935 במחזה "רומיאו ויוליה" כששיחק לצידו של ג'ון גילגוד כשהם מתחלפים ביניהם בתפקידי רומיאו ומרקוציו.

בסך הכול שיחק ביותר ממאה ועשרים תפקידי במה, והרבה במיוחד להופיע במחזות של שייקספיר.

היה המנהל הראשון של התיאטרון המלכותי הלאומי, וכיהן בתפקיד זה בין השנים 1962–1973.

 קולנוע 
ב-1931 כיכב בסרטו הראשון בהוליווד - "Yellow Ticket".

דמותו של הית'קליף בסרט "אנקת גבהים" הביאה מועמדות ראשונה לפרס האוסקר ומעמד של כוכב קולנוע. ב-1949 זכה אוליבייה בפרס אוסקר לשחקן הטוב ביותר ופרס באפט"א לקולנוע על תפקידו בסרט "המלט", אותו גם ביים והפיק.

בשנת 1958 כיכב, ביים והפיק את הסרט "הנסיך ונערת השעשועים", שבו כיכבה לצידו  מרילין מונרו.

בסך הכול היה מועמד לאוסקר 12 פעמים, וזכה בשני פרסי הוקרה של האקדמיה, הראשון ב-1944 על הסרט "הנרי החמישי", והשני ב-1979 על מפעל חייו בקולנוע.

15 שנה אחרי מותו הופיע אוליבייה שוב בסרט קולנוע, כאשר יוצרי הסרט "סקיי קפטן" ("Sky Captain and the World of Tomorrow") השתמשו בקטעים מסרטים בהם השתתף ויצרו מהם דמות של מנהיג מרושע.

 אוטוביוגרפיה 
ב-1984 פרסם את האוטוביוגרפיה שלו Confessions of an actor.

כתב ספר אוטוביוגרפי נוסף בשם "על המשחק", שראה אור בהוצאת מודן, 1989.

ספר ביוגרפי שפורסם ב-1991 טען כי אוליביה והשחקן דני קיי ניהלו רומן הומוסקסואלי.

פילמוגרפיה
קולנוע
 שנה שם שם באנגלית תפקיד הערות 1930 The Temporary Widow פיטר בייל 1930 Too Many Crooks האיש 1931 אשת פוטיפר Potiphar's Wife סטראקר 1931 Friends and Lovers לוטננט ניקולס 1931 The Yellow Ticket ג'וליאן רולף הופץ בבריטניה בשם "The Yellow Passport" 1932 Westward Passage ניק אלן 1933 Perfect Understanding ניקולס רנדל 1933 No Funny Business קלייב דרינג 1935 לילות מוסקבה Moscow Nights קפטן איבן איגנאטוב 1936 כטוב בעיניכם As You Like It אורלנדו 1937 שרפה מעל אנגליה Fire Over England מייקל אינגולבי 1938 The Divorce of Lady X לוגן 1939 Q Planes טוני מקוויין 1939 אנקת גבהים Wuthering Heights הית'קליף 1940  לארי דורנט 1940 רבקה Rebecca המיליונר מקסים דה וינטר 1940 גאווה ודעה קדומה Pride and Prejudice מיסטר דארסי 1940 Conquest of the Air וינסנט לונרדי 1941 ליידי המילטון That Hamilton Woman לורד הוריישו נלסון 1942 קו הרוחב 49 49th Parallel הצייד ג'וני 1941 Words for Battle המספר 1943 The Volunteer בתפקיד עצמו 1943 The Demi-Paradise איוואן קוזנצוב 1944 This Happy Breed המספר 1944 הנרי החמישי Henry V הנרי החמישי, מלך אנגליה גם ביים והפיק 1948 המלט Hamlet המלט נסיך דנמרק / קולו של הרוח גם ביים והפיק 1952האחות קרי 1953 אופרת הקבצנים The Beggar's Opera קפטן מקהית' הפיק יחד עם הרברט וילקוקס  1955 ריצ'רד השלישי Richard III המלך ריצ'רד השלישי גם ביים והפיק 1957 הנסיך ונערת השעשועים The Prince and the Showgirl צ'ארלס, נסיך העצר גם ביים והפיק 1960 הבדרן The Entertainer ארצ'י רייס 1960 ספרטקוס Spartacus מרקוס ליקיניוס קראסוס 1963 הדוד וניה Uncle Vanya ד"ר אסטרוב גרסה קולנועית של ההפקה בתיאטרון המלכותי הלאומי 1965 אותלו Othello אותלו גרסה קולנועית של ההפקה בתיאטרון המלכותי הלאומי 1966 חרטום Khartoum מהדי 1968 רומיאו ויוליה Romeo and Juliet המספר 1968 בשליחות גורלית The Shoes of the Fisherman פיוטר איליץ' קמנב 1969 הו, איזו מלחמה נחמדה Oh! What a Lovely War פילדמרשל סר ג'ון פרנץ' פרס באפט"א לשחקן הטוב ביותר בתפקיד משנה 1969 מחול המוות Dance of Death אדגר גרסה קולנועית של ההפקה בתיאטרון המלכותי הלאומי 1969 הקרב על בריטניה Battle of Britain מרשל אוויר ראשי סר יו דאודינג 1970 שלוש אחיות Three Sisters ד"ר איבן צ'בוטיקין גם ביים; גרסה קולנועית של ההפקה בתיאטרון המלכותי הלאומי 1971 ניקולאס ואלכסנדרה Nicholas and Alexandra הרוזן סרגיי ויטה 1972 ליידי קרוליין לאמב Lady Caroline Lamb הדוכס מוולינגטון 1972 משחקי בילוש Sleuth אנדרו וייק 1976 איש המרתון Marathon Man ד"ר כריסטיאן צל הידוע בשם "המלאך הלבן" 1977 גשר אחד רחוק מדי A Bridge Too Far ד"ר יאן ספאנדר 1978 בטסי The Betsy לורן הרדמן 1978 הנערים מברזיל The Boys from Brazil עזרא ליברמן 1979 דראקולה Dracula אברהם ואן הלסינג 1980 זמר הג'אז The Jazz Singer קנטור רבינוביץ' 1981 התנגשות הטיטאנים Clash of the Titans זאוס 1983 איש התשבץ The Jigsaw Man אדמירל סר ג'רלד סקיית' 1984 הבאונטי The Bounty אדמירל הוד

טלוויזיה
 שנה שם שם באנגלית תפקיד הערות 1959 הפרוטה והירח The Moon and Sixpence צ'ארלס סטריקלנד שודר תחילה בארצות הברית 1969 דייוויד קופרפילד David Copperfield מר קריקל שודר תחילה בארצות הברית 1973 הסוחר מוונציה The Merchant of Venice שיילוק 1975 אהבה בין חורבות Love Among the Ruins סר ארתור גלנוויל-ג'ונס זכייה בפרס אמי על תפקידו בסרט 1976 חתולה על גג פח לוהט Cat on a Hot Tin Roof :ביג דדי" במסגרת הסדרה "לורנס אוליבייה מציג" 1977 ישו מנצרת Jesus of Nazareth ניקודמוס 1978 שובי שבא הקטנה Come Back, Little Sheba דוק דילייני במסגרת הסדרה "לורנס אוליבייה מציג" 1981 חמדת ימים Brideshead Revisited לורד מארצ'מיין 1982 A Voyage Round My Father קליפורד מורטימר 1983 המלך ליר King Lear המלך ליר 1984 ימי פומפיי האחרונים The Last Days of Pompeii גאיוס 1986 פטר הגדול Peter the Great ויליאם מאורנז'

קישורים חיצוניים





  - ביוגרפיה חדשה (2007) הטוענת שלורנס היה מרגל בריטי בארצות הברית.


הערות שוליים

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:מנחי האוסקר
קטגוריה:אישים הקבורים במנזר וסטמינסטר
קטגוריה:זוכי פרס גלובוס הזהב: מפעל חיים
קטגוריה:אבירים בריטים
קטגוריה:זוכי אוסקר: השחקן הטוב
קטגוריה:זוכי אוסקר: פרסי כבוד
קטגוריה:זוכי פרס פטל הזהב: שחקנים
קטגוריה:חברים במסדר ההצטיינות
קטגוריה:אישים שהונצחו בשדרת הכוכבים של הוליווד: קולנוע
קטגוריה:חברי התיאטרון המלכותי הלאומי
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גלובוס הזהב: קולנוע: שחקן משנה
קטגוריה:בריטים שנולדו ב-1907
קטגוריה:בריטים שנפטרו ב-1989